hu en hu en hu hu hu hu en en hu en hu hu hu hu hu fr hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Talán nem én voltam az egyetlen, aki nem éppen templomba illő hangulatban érkezett meg pénteken a Járdányi Pál Zeneiskola által szervezett vonószenekari tábor záróhangversenyére a római katolikus templomba.
A hangversenyt megelőzően kerekedett felhőszakadás eredményeként cuppogott a cipőm, a nadrágom pedig térdig vizesen tapadt a lábamra, ez keltette bennem a nyomdafestéket nem tűrő gondolatokat. Szerencsére, rajtam kívül még sokan átverekedték magukat az esőfüggönyön a koncert kedvéért, a hallgatóság megtöltötte a templom padjait. A fiatalok produkciója pedig olyan zenei élményt nyújtott, ami bőven kárpótolt a kellemetlenségekért.
A Járdányi Pál Zeneiskola Őri Jenő igazgatóhelyettes szervezésének köszönhetően az idén már harmadszor hirdette meg táborát, amit minden eddiginél nagyobb érdeklődés kísért. A megye és az ország több településéről, valamint Szlovákiából 42 fiatal érkezett azért, hogy Kováts Péter, a Dohnányi Ernő Zeneművészeti Szakközépiskola igazgatója, valamint Román Iván, a Járdányi iskola tanárának művészeti vezetése mellett egy héten át gyarapítsa tudását a záróhangversenyre való felkészülés jegyében. S hogy jó munkát végeztek, azt koncertjük sikere bizonyította a legjobban.
A hangverseny Haydn g moll divertimento kvartettjével indult, majd Mozart C-dúr divertimentója következett. Különleges csemegét jelentett Vivaldi C-dúr kettősversenye, melyet két fuvolista közreműködésével adott elő a zenekar. Mozart Török indulójának közismert dallamait pedig szinte már együtt dúdolta az ifjú zenészekkel a közönség. Nagy sikert aratott Saint-Saens Az elefánt című darabja, s mindezt még fokozni tudta Kókai Verbunkos rapszódiája. Az alkalmi vonószenekar teljes összhangban játszott Kováts Péter vezényletével. Olyan volt pálcájával, akár egy varázsló, a gyerekek a legapróbb mozdulatára is ügyeltek, s ennek köszönhetően a zenekar nagy sikert aratott. A koncert végén a közönség percekig zúgó, kitartó vastapssal követelte a ráadást – amit természetesen meg is kapott.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.